《次韵彦继用前辈韵三首 其二 别岁》
宋代·朱松

旧岁已趣驾，为我不少迟。凡心畏增年，而岁岂容追。

丈夫有蠖畏，牢落天南涯。收功英妙年，豪杰彼一时。

宁当如秦越，坐视瘠与肥。邻翁意诚厚，酌酒宽愁悲。

慇勤何时忘，祝我致好辞。抚世非吾事，诸公正扶衰。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。